Riiklik programm on sihtsuunitlusega ning vajalik suurte valdkondlike muutuste esile kutsumiseks. Soolise võrdõiguslikkuse edendamise  programm on otseselt seotud struktuurivahendite kasutamise strateegilise raamistiku ja Ühenduse strateegilistes suunistes (Community Strategic Guidelines) kirjeldatud üldeesmärkidega. Programmi elluviimine toetab kõikide ühenduse soolise võrdõiguslikkuse eesmärkide saavutamiseks ettenähtud strateegiate rakendamist Eestis - naiste ja meeste võrdse kohtlemise normide täitmist, erimeetmete väljatöötamist ja elluviimist soolisest ebavõrdsusest tulenevate tööturuprobleemide lahendamiseks ning soolise  võrdõiguslikkuse süvalaiendamise strateegia alaste teadmiste ja oskuste laialdasemat levitamist.